CELEX: 62016TA0868
Language: el
Date: 2022-02-09 00:00:00
Title: Υπόθεση T-868/16: Απόφαση του Γενικού Δικαστηρίου της 9ης Φεβρουαρίου 2022 — QI κ.λπ. κατά Επιτροπής και ΕΚΤ (Εξωσυμβατική ευθύνη – Οικονομική και νομισματική πολιτική – Αναδιάρθρωση του ελληνικού δημόσιου χρέους – Συμφωνία ανταλλαγής χρεογράφων προς όφελος αποκλειστικά των κεντρικών τραπεζών του Ευρωσυστήματος – Συμμετοχή του ιδιωτικού τομέα – Ρήτρες συλλογικής δράσης – Ιδιώτες πιστωτές – Δημόσιοι πιστωτές – Καταλογισμός – Κατάφωρη παράβαση κανόνος δικαίου που απονέμει δικαιώματα σε ιδιώτες – Άρθρο 63, παράγραφος 1, ΣΛΕΕ – Άρθρα 120 έως 127 και άρθρο 352, παράγραφος 1, ΣΛΕΕ – Δικαίωμα ιδιοκτησίας – Ίση μεταχείριση)

21.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/14
            
         
      Απόφαση του Γενικού Δικαστηρίου της 9ης Φεβρουαρίου 2022 — QI κ.λπ. κατά Επιτροπής και ΕΚΤ
      (Υπόθεση T-868/16) (1)
      
      (Εξωσυμβατική ευθύνη - Οικονομική και νομισματική πολιτική - Αναδιάρθρωση του ελληνικού δημόσιου χρέους - Συμφωνία ανταλλαγής χρεογράφων προς όφελος αποκλειστικά των κεντρικών τραπεζών του Ευρωσυστήματος - Συμμετοχή του ιδιωτικού τομέα - Ρήτρες συλλογικής δράσης - Ιδιώτες πιστωτές - Δημόσιοι πιστωτές - Καταλογισμός - Κατάφωρη παράβαση κανόνος δικαίου που απονέμει δικαιώματα σε ιδιώτες - Άρθρο 63, παράγραφος 1, ΣΛΕΕ - Άρθρα 120 έως 127 και άρθρο 352, παράγραφος 1, ΣΛΕΕ - Δικαίωμα ιδιοκτησίας - Ίση μεταχείριση)
      (2022/C 128/18)
      Γλώσσα διαδικασίας: η αγγλική
      
         Διάδικοι
      
      
         Ενάγoντες: QI και οι 15 λοιποί ενάγοντες τα ονόματα των οποίων παρατίθενται στο παράρτημα της αποφάσεως (εκπρόσωπος: Σ. Παππάς, δικηγόρος)
      
         Εναγόμενοι: Ευρωπαϊκή Επιτροπή (εκπρόσωποι: J.-P. Keppenne, L. Flynn και T. Maxian Rusche), Ευρωπαϊκή Κεντρική Τράπεζα (εκπρόσωποι: K. Laurinavičius και M. Szablewska, επικουρούμενοι από τον H.-G. Kamann, δικηγόρο)
      
         Παρεμβαίνοντα υπέρ των εναγομένων: Ευρωπαϊκό Συμβούλιο, Συμβούλιο της Ευρωπαϊκής Ένωσης (εκπρόσωποι: K. Michoel, E. Χατζηιωακειμίδου και J. Bauerschmidt)
      
         Αντικείμενο
      
      Αγωγή αποζημίωσης δυνάμει του άρθρου 268 ΣΛΕΕ με αίτημα την αποκατάσταση της ζημίας που οι ενάγοντες υποστηρίζουν ότι υπέστησαν, κατόπιν της εφαρμογής υποχρεωτικής ανταλλαγής κρατικών χρεογράφων στο πλαίσιο της αναδιάρθρωσης του ελληνικού δημόσιου χρέους το 2012, η οποία προέβλεπε συμμετοχή ιδιωτών επενδυτών και εφαρμογή ρητρών συλλογικής δράσης, λόγω συμπεριφορών και πράξεων, ιδίως, του Ευρωπαϊκού Συμβουλίου, του Συμβουλίου, της Επιτροπής και της ΕΚΤ.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την αγωγή.
               
            
                  2)
               
               
                  Ο QI και οι λοιποί ενάγοντες τα ονόματα των οποίων παρατίθενται στο παράρτημα φέρουν τα δικαστικά έξοδά τους καθώς και εκείνα στα οποία υποβλήθηκαν η Ευρωπαϊκή Επιτροπή και η Ευρωπαϊκή Κεντρική Τράπεζα (ΕΚΤ).
               
            
                  3)
               
               
                  Το Ευρωπαϊκό Συμβούλιο και το Συμβούλιο της Ευρωπαϊκής Ένωσης φέρουν τα δικαστικά έξοδά τους.
               
            
         (1)  EE C 30 της 30.1.2017.